1. april

1. april / travanj (1. 4) jest 91. dan godine po gregorijanskom kalendaru (92. u prestupnoj godini). Do kraja godine još su 274 dana.

 Događaji 
 527 – Bizantijski car Justin I imenovao je Justinijana I za suvladara i nasljednika.
 1459 – Vjenčali se posljednji bosanski kralj i kraljica, Stjepan Tomašević i Jelena Branković (Mara).
 1572 – Ustankom protestanata protiv španskog kralja Filipa II, Holandija počela borbu za samostalnost.
 1814 – U Londonu su instalirane prve lampe plinskog uličnog osvjetljenja.
 1939 – Francisco Franco proglašava kraj španskog građanskog rata.
 1889 – U prodaji se pojavila prva mašina za pranje suđa.
 1892 – U Zagrebu počeo izlaziti list "Sloboda", organ socijaldemokratije u Hrvatskoj i Slavoniji.
 1918 – U Velikoj Britaniji osnovana Kraljevska avijacija (Royal Air Force – RAF).
 1924 – Njemački sud osudio Adolfa Hitlera na pet godina zatvora zbog pokušaja puča u novembru 1923, ali je već 20. decembra amnestiran. Hitler je u zatvoru napisao knjigu Mein kampf (Moja borba).
 1927 – Pojavio se prvi magnetofon.
 1933 – U Njemačkoj počeo progon Jevreja bojkotom njihovih poslova i blokiranjem bankovnih računa.
 1937 – Osnovan grad Tsuruga (Japan).
 1939 – Okončan trogodišnji građanski rat u Španiji, u kojem je poginulo više od milion ljudi, a više od pola miliona izbjeglo iz zemlje.
 1945 – Iskrcavanjem američkih trupa na japanski otok Okinava počela posljednja etapa u prodiranju savezničkih snaga prema Japanu u Drugom svjetskom ratu.
 1946 – Prvom omladinskom radnom akcijom (ORA) u poslijeratnoj komunističkoj Jugoslaviji počela izgradnja željezničke pruge Brčko–Banovići.
 1947 – Dobrovoljnim omladinskim radom počela izgradnja pruge Bosanski Šamac–Sarajevo.
 1948 – Počela sovjetska blokada Berlina.
 1962 – U Švicarskoj referendumom donesena odluka o zabrani proizvodnje i uvoza atomskog oružja.
 1975 – Predsjednik Kambodže Lon Nol pobjegao u Indoneziju, nakon što su Crveni Kmeri opkolili glavni gran Pnom Pen.
 1976 – Steve Jobs, Steve Wozniak i Ronald Wayne osnovali Apple Inc. u Cupertinu (Kalifornija, SAD).
 1979 – Iran se proglasio islamskom republikom, teokratijom pod vodstvom ajatolaha Homeinija kao vrhovnog vođe Irana.
 1982 – SAD formalno Panami vratile Panamski kanal.
 1983 – U zemljotresu u Kolumbiji poginulo više od 600 ljudi a više od 1600 osoba povrijeđeno.
 1992 – U Bijeljini izbili ratni sukobi; paravojne formacije su vršile teror nad nesrpskim stanovništvom.
 1996 – Bosna i Hercegovina zvanično postala punopravan član Svjetske banke (WB).
 1996
 Bosanski Hrvat i bivši zapovjednik Glavnog stožera Hrvatskog vijeća odbrane (HVO), general Tihomir Blaškić doputovao u Haag.
 Spajanjem banaka "Mitsubishi" i "Tokyo" u Japanu osnovana najveća svjetska banka.
 2001
 U Beogradu uhapšen bivši predsjednik Srbije i SR Jugoslavije i optuženi ratni zločinac Slobodan Milošević.
 Američki špijunski avion sudario se sa kineskim lovcem iznad Južnog kineskog mora, nakon čega je američka letjelica prinudno sletjela u kinesku vojnu bazu Hajnan.
 2002
 Holandija postala prva zemlja na svijetu koja je legalizirala eutanaziju.
 Trupe Multinacionalne divizije Sjever (MNDN) u sastavu SFOR-a, u porodičnoj kući u selu Repovac kod Bratunca, uhapsile bosanskog Srbina i optuženika za ratne zločine Momira Nikolića, pomoćnika komadanta Bratunačke brigade vojske bosanskih Srba za bezbjednosne poslove.
 Biro Vlade Republike Srpske za odnose s MKSJ saopćio da niko od lica iz RS sa javnih optužnica tog suda više ne može dobiti garancije Vlade RS za odbranu sa slobode, jer je istekao jednomjesečni rok koji je Vlada odredila za dobrovoljnu predaju.
 Vlada SR Jugoslavije jednoglasno podržala odluku Vlade Srbije da se u saradnji s MKSJ direktno primijeni Statut tog suda.
 Američki državni sekretar Colin Powell na neodređeno vrijeme odgodio odluku o deblokadi američke pomoći Srbiji i Crnoj Gori.
 U Crnoj Gori prestao funkcionirati dvovalutni sistem, a euro postao jedino sredstvo plaćanja.
 Kriza tajnih službi u Hrvatskoj: svu dokumentaciju Ureda za nacionalnu sigurnost dotadašnji direktor Tomislav Karamarko predao Hrvatskom državnom arhivu, uz objašnjenje da je nije imao nikom drugom predati.
 Izrael odlučio u potpunosti izolirati palestinskog lidera Jasera Arafata, koga izraelska vojska drži pod opsadom u njegovom sjedištu u Ramalahu.
 2003 – Britanski sud osudio dvojicu Alžiraca na 11 godina zatvora zbog prikupljanja novca za terorističku mrežu Al-Kaida.
 2006
 Predstavnici pokreta "Dosta" su na mirnim protestima na Trgu BiH, ispred zgrada zajedničkih institucija u Sarajevu, izrazili negodovanje zbog najavljenog poskupljenja električne energije. Današnjim protestima prisustvovalo je oko stotinjak građana, većinom penzioneri.
 U nizu zemljotresa koji su pogodili zapadne dijelove Irana poginulo je najmanje 70 osoba, dok je više od hiljadu povrijeđeno. Snaga zemljotresa bila je šest stepeni Rihterove skale. Više od 300 sela je porušeno, a većina stanovnika pogođenih oblasti ostala je bez struje i plina.
 Pet osoba, od kojih četiri iz Hrvatske i jedna iz Bosne i Hercegovine, poginulo je i jedna osoba povrijeđena u teškoj saobraćajnoj nesreći koja se rano ujutro dogodila u mjestu Tasovčići na putu Mostar–Čapljina.

 Rođeni 
 19. vijek 
 1809 – Nikolaj Vasiljevič Gogolj, ruski pisac
 1815 – Otto von Bismarck, njemački državnik i političar
 1858 – Agnes Repplier, američka književnica
 1861 – Mary Proctor, britansko-američka popularizatorica astronomije
 1873 – Sergej Rahmanjinov, ruski kompozitor i pijanist
 1875 – Edgar Wallace, engleski autor krimi-romana
 1887 – Leonard Bloomfield, američki lingvist

 20. vijek 
 1914 – Mustafa Busuladžić, bošnjački intelektualac
 1924 
 Hovhanes Samueli Donabedijan, armenski arhitekt i slikar
 Miodrag Petrović Čkalja, srbijanski glumac i komičar
 1929 – Milan Kundera, češko-francuski književnik
 1932
 Aleksije Radan, jugoslavenski i bosanskohercegovački klarinetist i muzički pedagog
 Debbie Reynolds, američka glumica i pjevačica
 1938 – Ali MacGraw, američka glumica
 1940 – Wangari Maathai, kenijska aktivistkinja
 1953 – Barry Sonnenfeld, američki filmski producent, režiser i snimatelj
 1955 – Annette O'Toole, američka plesačica i glumica
 1958 – Toni Innauer, austrijski skijaš-skakač
 1962 – Tamara Obrovac, hrvatska pjevačica, kompozitorica, kantautorica i flautistica
 1965 – Esad Kurtović, bosanskohercegovački historičar, medievalista
 1969 – Kristina Sabasteanski, američka biatlonka
 1976 – Asım Pars (Asim Paščanović), bosanskohercegovačko-turski košarkaš
 1978 – Miroslava Federer, švicarska teniserka
 1981 – Bjørn Einar Romøren, norveški skijaš-skakač
 1984 – Dafina Zeqiri Nushi, kosovsko-albanska kompozitorica
 1990 – Recep Efe, turski biatlonac

 Umrli 
 16. vijek 
 1555 – Ivana I, kraljica Kastilje i Aragona
 19. vijek 
 1892 – Mustafa Fadilpašić, bosanskohercegovački političar, načelnik Sarajeva, član sarajevske medžilisa-idare i predsjednik Vakufskog povjereništva

 20. vijek 
 1952 – Ferenc Molnár, mađarski novinar i pisac

 21. vijek 
 2019 – Gustav Hanson, američki biatlonac
 2025 – Val Kilmer, američki glumac

 Praznici 

 Vanjski linkovi 

 Na današnji dan (1. april), BBC.co.uk 
 Na današnji dan (1. april), nytimes.com 

apr001